Šāriputra

Šāriputra (sanskriti keeles Śāriputra; paali keeles Sāriputta) on budismi pärimuse järgi üks kahest peamisest Šākjamuni õpilasest Maudgaljājana kõrval.

Ta olevat olnud päritolult braahman, kuid ühinenud Buddha sanghaga varsti pärast seda, kui kuulis seadmust, ning jõudis peagi arhati seisundisse. 

Buddha ise hindas teda väga kõrgelt ja pidas tarkuse poolest endast järgmiseks. Anupada SuttasMajjhima-nikāya 111. iseloomustab Buddha teda targa, suure, sügava, avara ja lõbusana ning kirjeldab siis üksikasjalikult jhānade tasemeid vastavalt Šāriputra kogemustele. Mitmes paali kaanoni tekstis kuulutab Šāriputra seadmust Buddha asemel ja tema heakskiidul.

Hinajaanas on Šāriputrale omistatud ülim mõistmisvõime (sanskriti keeles prajñā), kuid mahajaanas jääb ta selles osas alla Subhūtile.Ida mõtteloo leksikon: Šāriputra

Teda peetakse abhidharma traditsiooni rajajaks.

Šāriputra, kes oli ea poolest Buddhast vanem, suri mõni kuu enne teda.

 Viited 

Kategooria:Budism